24.2.2022
Επίσημη Εφημερίδα της Ευρωπαϊκής Ένωσης
EL
L 45/1529 ΕΠΙΤΡΟΠΉ ΠΡΟΠΑΡΑΣΚΕΥΑΣΤΙΚΈΣ ΕΝΈΡΓΕΙΕΣ
ΚΕΦΑΛΑΙΟ PA 02 — ΕΥΡΩΠΑΪΚΕΣ ΣΤΡΑΤΗΓΙΚΕΣ ΕΠΕΝΔΥΣΕΙΣ (συνέχεια) PA 02 20
(συνέχεια)
PA 02 20 02
(συνέχεια) Τα χωριά της Ένωσης θα συνεργαστούν στενά εντός και εκτός της Ένωσης για τη συνολική ανάπτυξη ικανοτήτων και ειδικότερα για την ανταλλαγή εμπειριών, τη μεταφορά γνώσεων και τεχνογνωσίας σχετικά με τη βιώσιμη ενέργεια και τον σχεδιασμό για το κλίμα, την ανταλλαγή βέλτιστων παραδειγμάτων σχετικά με τον μετριασμό της κλιματικής αλλαγής και την προσαρμογή σε αυτήν, καθώς και για την ανταλλαγή γνώσεων σχετικά με τα καινοτόμα χρηματοδοτικά μέσα της Ένωσης προς στήριξη των επενδύσεων στον τομέα της βιώσιμης ενέργειας.
Η προπαρασκευαστική ενέργεια περιλαμβάνει την ανάλυση των υφιστάμενων ορθών πρακτικών όσον αφορά τη βιώσιμη ενέργεια και τον σχεδιασμό για το κλίμα που εφαρμόζονται σε χωριά και αγροτικές περιοχές, και την ανάπτυξη καινοτόμων ολοκληρωμένων στρατηγικών για την ύπαιθρο, ώστε να αντιμετωπιστούν δεόντως η πρόσβαση στην ενέργεια και η ενεργειακή ένδεια, ο μετριασμός της κλιματικής αλλαγής και η μείωση των εκπομπών αερίων του θερμοκηπίου, καθώς και η προσαρμογή των αγροτικών περιοχών στην κλιματική αλλαγή.
Οι στρατηγικές αυτές θα πρέπει να ευθυγραμμίζονται με τη στρατηγική «Καθαρός πλανήτης για όλους»(Ανακοίνωση της Επιτροπής προς το Ευρωπαϊκό Κοινοβούλιο, το Ευρωπαϊκό Συμβούλιο, το Συμβούλιο, την Ευρωπαϊκή Οικονομική και Κοινωνική Επιτροπή, την Επιτροπή των Περιφερειών και την Ευρωπαϊκή Τράπεζα Επενδύσεων, της 28ης Νοεμβρίου 2018, «Καθαρός πλανήτης για όλους — Ένα ευρωπαϊκό, στρατηγικό, μακρόπνοο όραμα για μια ευημερούσα, σύγχρονη, ανταγωνιστική και κλιματικά ουδέτερη οικονομία» [COM(2018) 773], και με τη δέσμη «Καθαρή ενέργεια για όλους τους Ευρωπαίους» (Ανακοίνωση της Επιτροπής προς το Ευρωπαϊκό Κοινοβούλιο, το Ευρωπαϊκό Συμβούλιο, το Συμβούλιο, την Ευρωπαϊκή Οικονομική και Κοινωνική Επιτροπή, την Επιτροπή των Περιφερειών και την Ευρωπαϊκή Τράπεζα Επενδύσεων «Καθαρή ενέργεια για όλους τους Ευρωπαίους» [COM(2016) 860], καθώς και με τους Στόχους Βιώσιμης Ανάπτυξης των Ηνωμένων Εθνών και τους στόχους της πρωτοβουλίας «Βιώσιμη ενέργεια για όλους».
Τέλος, προβλέπονται διατάξεις για τη διαφάνεια στην παρακολούθηση, την υποβολή εκθέσεων και την επαλήθευση των εκπομπών αερίων του θερμοκηπίου, σύμφωνα με τις απαιτήσεις της Σύμβασης-πλαίσιο των Ηνωμένων Εθνών για την κλιματική αλλαγή.
PA 02 20 03
Προπαρασκευαστική ενέργεια — Τεχνητή νοημοσύνη και μαζικά δεδομένα στον ψηφιακό μετασχηματισμό των φορέων δημόσιας διοίκησης στην Ευρώπη: μια ευρωπαϊκή πλατφόρμα των περιφερειών Αριθμητικά δεδομένα (Διαχωριζόμενες πιστώσεις) Πιστώσεις 2022 Αναλήψεις υποχρεώσεων
p.m.
Πιστώσεις 2021
Πληρωμές
255 000
Εκτέλεση 2020
Αναλήψεις υποχρεώσεων
Πληρωμές
p.m.
p.m.
Αναλήψεις υποχρεώσεων
850 000,—
Πληρωμές
0,—
Παρατηρήσεις Η πίστωση αυτή προορίζεται να καλύψει αναλήψεις υποχρεώσεων που απομένουν να εκκαθαριστούν από προηγούμενα έτη στο πλαίσιο της προπαρασκευαστικής ενέργειας.
Η προπαρασκευαστική ενέργεια δημιουργεί μια ευρωπαϊκή πλατφόρμα των περιφερειών για την τεχνητή νοημοσύνη και τα μαζικά δεδομένα, προκειμένου να ενισχύσει την αποτελεσματικότητα των φορέων δημόσιας διοίκησης και τις υπηρεσίες με επίκεντρο τον χρήστη.
Λόγω της ταχείας ενσωμάτωσης των ψηφιακών τεχνολογιών, οι εθνικές, περιφερειακές και τοπικές κυβερνήσεις βρίσκονται αντιμέτωπες με ορισμένες προκλήσεις.
Μια σημαντική πτυχή του μετασχηματισμού αυτού αφορά τις προσδοκίες των πολιτών και των επιχειρήσεων ως προς την αλληλεπίδρασή τους με τις κυβερνήσεις.
Ως εκ τούτου, πρέπει ο ψηφιακός μετασχηματισμός των κυβερνήσεων να αντιμετωπίσει την εν λόγω πρόκληση.
Οι φορείς δημόσιας διοίκησης πρέπει να αλλάξουν τον τρόπο εργασίας και οργάνωσής τους.
Πρέπει να εξασφαλίζουν τις δεξιότητες που απαιτούνται για τη χρήση νέων ψηφιακών εργαλείων, καθώς και να συνεργάζονται και να συνδιαλέγονται με τους πολίτες και τις επιχειρήσεις.